ddrg/super_eurlex huggingface dataset:
”5.3.1 kohta

Vuosittaiset historialliset taloudelliset tiedot on tarkastettava riippumattomasti. Tilintarkastuskertomus on laadittava direktiivin 2006/43/EY ja asetuksen (EU) N:o 537/2014 mukaisesti. Jos direktiiviä 2006/43/EY ja asetusta (EU) N:o 537/2014 ei sovelleta, historiallisille taloudellisille tiedoille on tehtävä tilintarkastus tai yleisluonteinen tarkastus, ja niistä on annettava jäsenvaltiossa sovellettavien tilintarkastusstandardien tai vastaavien standardien mukaisesti lausunto siitä, antavatko historialliset taloudelliset tiedot rekisteröintiasiakirjaa varten oikean ja riittävän kuvan.”
(1)

Komission delegoidun asetuksen (EU) 2019/979 (2) mukaan kolmansien osakkeiksi muunnettavissa tai vaihdettavissa olevien arvopapereiden liikkeeseenlaskijoiden on tällä hetkellä julkaistava esitteensä täydennys kyseisen asetuksen 18 artiklassa luetelluissa tilanteissa. Sitä vastoin komission delegoidussa asetuksessa (EU) N:o 382/2014 (3), joka on korvattu delegoidulla asetuksella (EU) 2019/979, ei edellytetty tällaisilta liikkeeseenlaskijoilta täydennyksen julkaisemista kyseisissä tilanteissa. Koska kyseiset säännöt ovat osoittautuneet toimiviksi eivätkä ne ole vaikuttaneet sijoittajansuojan tasoon, kaikki viittaukset kolmansien osakkeiksi muunnettavissa tai vaihdettavissa olevien arvopapereiden liikkeeseenlaskijoihin olisi poistettava delegoidun asetuksen (EU) 2019/979 18 artiklan 1 kohdan luettelosta.
3)

muutetaan 3 artikla seuraavasti: a) lisätään 7 a kohta seuraavasti: ”7 a. Tämän artiklan mukaisen tuen saajat voivat pyytää toimivaltaisilta maksajavirastoilta ennakkomaksua, jos tämä vaihtoehto sisältyy kansalliseen tukiohjelmaan komission delegoidun asetuksen (EU) 2016/1149 (*1) 49 artiklan mukaisesti. Ennakon määrä on 100 prosenttia unionin rahoitusosuudesta. Ennakon maksaminen edellyttää, että tuensaaja on antanut asianomaiselle jäsenvaltiolle pankkitakuun tai vastaavan vakuuden, joka on vähintään 110 prosenttia ennakon määrästä, komission delegoidun asetuksen (EU) N:o 907/2014 (*2) IV luvun mukaisesti. Vakuus vapautetaan, kun toimivaltainen maksajavirasto vahvistaa, että asianomaisiin toimiin liittyvää unionin rahoitusosuutta vastaavien tosiasiallisten menojen määrä on yhtä suuri kuin ennakon määrä. (*1) Komission delegoitu asetus (EU) 2016/1149, annettu 15 päivänä huhtikuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä viinialan kansallisten tukiohjelmien osalta ja komission asetuksen (EY) N:o 555/2008 muuttamisesta (EUVL L 190, 15.7.2016, s. 1)." (*2) Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).”;" b) korvataan 8 ja 9 kohta seuraavasti: ”8. Poiketen siitä, mitä asetuksen (EU) N:o 1308/2013 44 artiklan 3 kohdassa säädetään, jäsenvaltiot voivat myöntää kansallista lisätukea tässä artiklassa tarkoitettuun toimenpiteeseen. 9. Delegoidun asetuksen (EU) 2016/1149 1 ja 2 artiklaa, 43 artiklaa, 48–54 artiklaa ja 56 artiklaa sekä komission täytäntöönpanoasetuksen (EU) 2016/1150 (*3) 1, 2 ja 3 artiklaa, 19–23 artiklaa, 25 artiklaa, 27–31 artiklaa, 32 artiklan 1 kohdan toista alakohtaa ja 33–40 artiklaa sovelletaan viinin tislaukseen kriisitilanteessa liittyvään tukeen soveltuvin osin. (*3) Komission täytäntöönpanoasetus (EU) 2016/1150, annettu 15 päivänä huhtikuuta 2016, Euroopan parlamentin ja neuvoston asetuksen (EU) N:o 1308/2013 soveltamista koskevien sääntöjen vahvistamisesta viinialan kansallisten tukiohjelmien osalta (EUVL L 190, 15.7.2016, s. 23).”;"
KOMISSION ASETUS (EU) 2020/1258,

annettu 3 päivänä syyskuuta 2020,

Portugalin lipun alla purjehtivien alusten aaltorauskun kalastuksen lopettamisesta unionin vesillä alueella 9

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan,

sekä katsoo seuraavaa:

(1) Neuvoston asetuksessa (EU) 2020/123 (2) säädetään kiintiöistä vuodeksi 2020.

(2) Komissiolle toimitettujen tietojen mukaan Portugalin lipun alla purjehtivien tai Portugalissa rekisteröityjen alusten aaltorauskusaaliit unionin vesillä alueella 9 ovat täyttäneet vuodeksi 2020 myönnetyn kiintiön.

(3) Sen vuoksi on tarpeen kieltää tietyt kyseistä kantaa koskevat kalastustoimet,

ON HYVÄKSYNYT TÄMÄN ASETUKSEN:

1 artikla Kiintiön täyttyminen Tämän asetuksen liitteessä tarkoitetun, Portugalille vuodeksi 2020 myönnetyn aaltorauskukantaa unionin vesillä alueella 9 koskevan kalastuskiintiön katsotaan täyttyneen mainitussa liitteessä vahvistetusta päivästä alkaen.

2 artikla Kiellot 1. Kielletään Portugalin lipun alla purjehtivilta tai Portugalissa rekisteröidyiltä aluksilta 1 artiklassa tarkoitetun kannan kalastus liitteessä vahvistetusta päivästä alkaen. Erityisesti on kiellettyä kalojen etsiminen, pyydysten laskeminen, asettaminen ja nostaminen kyseisen kannan kalastamiseksi. 2. Kyseisten alusten kyseisestä kannasta pyytämien kalojen ja kalastustuotteiden jälleenlaivaus, aluksella pitäminen, aluksella jalostaminen, siirtäminen, altaaseen paneminen, lihotus ja purkaminen on edelleen sallittua ennen kyseistä päivää pyydetyille saaliille. 3. Kyseisten alusten kyseisestä kannasta pyytämät tahattomat saaliit on otettava kalastusalukselle ja säilytettävä siellä, kirjattava, purettava aluksesta ja luettava kiintiöihin Euroopan parlamentin ja neuvoston asetuksen (EU) N:o 1380/2013 (3) 15 artiklan mukaisesti.

3 artikla Voimaantulo Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä syyskuuta 2020. Komission puolesta puheenjohtajan nimissä Virginijus SINKEVIČIUS Komission jäsen

(1) EUVL L 343, 22.12.2009, s. 1.

(2) Neuvoston asetus (EU) 2020/123, annettu 27 päivänä tammikuuta 2020, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2020 (EUVL L 25, 30.1.2020, s. 1).

(3) Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
KOMISSION TÄYTÄNTÖÖNPANOASETUS (EU) 2020/1259,

annettu 8 päivänä syyskuuta 2020,

tietystä esikuoritusta riisistä 9 päivästä syyskuuta 2020 kannettavien tuontitullien vahvistamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan ensimmäisen kohdan a alakohdan,

sekä katsoo seuraavaa:

(1) Esikuoritusta riisistä kannettavien tullien laskentamenetelmää koskevassa Euroopan yhteisön ja Amerikan yhdysvaltojen välisessä sopimuksessa, joka on hyväksytty neuvoston päätöksellä 2005/476/EY (2), vahvistetaan esikuoritusta riisistä kannettavien tuontitullien laskentamenetelmä.

(2) Komissio toteaa toimivaltaisten viranomaisten toimittamien tietojen perusteella, että CN-koodin 1006 20 esikuoritun riisin tuontitodistuksia, lukuun ottamatta basmatiriisin tuontitodistuksia, on myönnetty 650 037 tonnin määrälle 1 päivän syyskuuta 2019 ja 31 päivän elokuuta 2020 välistä jaksoa varten. Sen vuoksi olisi muutettava CN-koodin 1006 20 esikuoritusta riisistä, lukuun ottamatta basmatiriisiä, kannettavaa tuontitullia, joka on vahvistettu komission täytäntöönpanoasetuksella (EU) 2020/383 (3).

(3) Sen vuoksi täytäntöönpanoasetus (EU) 2020/383 olisi kumottava.

(4) Kannettava tulli olisi vahvistettava 10 päivän kuluessa edellä mainitun jakson päättymisestä. Sen vuoksi tämän asetuksen olisi tultava voimaan viipymättä,

ON HYVÄKSYNYT TÄMÄN ASETUKSEN:

1 artikla CN-koodin 1006 20 esikuoritusta riisistä, lukuun ottamatta basmatiriisiä, kannettava tuontitulli on 65 euroa tonnilta.

2 artikla Kumotaan täytäntöönpanoasetus (EU) 2020/383.

3 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä syyskuuta 2020. Komission puolesta, puheenjohtajan nimissä Wolfgang BURTSCHER Pääjohtaja Maatalouden ja maaseudun kehittämisen pääosasto

(1) EUVL L 347, 20.12.2013, s. 671.

(2) Neuvoston päätös 2005/476/EY, tehty 21 päivänä kesäkuuta 2005, esikuoritusta riisistä kannettavien tullien laskentamenetelmää koskevan Euroopan yhteisön ja Amerikan yhdysvaltojen välisen sopimuksen tekemisestä kirjeenvaihtona sekä päätösten 2004/617/EY, 2004/618/EY ja 2004/619/EY muuttamisesta (EUVL L 170, 1.7.2005, s. 67).

(3) Komission täytäntöönpanoasetus (EU) 2020/383, annettu 6 päivänä maaliskuuta 2020, esikuoritusta riisistä 9 päivästä maaliskuuta 2020 kannettavien tuontitullien vahvistamisesta (EUVL L 72, 9.3.2020, s. 3).
1)

Korvataan 7 artiklan 6 ja 7 kohta seuraavasti: ”6) Poiketen siitä, mitä 1 artiklassa säädetään, seuraavat jäsenvaltiot voivat sallia, että niiden markkinoille saatetaan seuraavia perinteisesti savustettuja lihoja ja lihatuotteita, jotka on savustettu niiden alueella ja tarkoitettu kulutukseen niiden alueella ja joiden PAH-yhdisteiden tasot ovat korkeammat kuin liitteessä olevassa 6.1.4 kohdassa asetetut tasot, edellyttäen että tuotteet ovat ennen 1 päivää syyskuuta 2014 sovellettavien enimmäismäärien mukaiset eli 5,0 μg/kg bentso(a)pyreenin osalta ja 30,0 μg/kg bentso(a)pyreenin, bentso(a)antraseenin, bentso(b)fluoranteenin ja kryseenin yhteismäärän osalta: — Espanja, Irlanti, Kroatia, Kypros, Puola ja Portugali: perinteisesti savustetut lihat ja lihatuotteet; — Latvia: perinteisesti savustettu sianliha, kuumasavustettu kananliha, kuumasavustetut makkarat ja kuumasavustettu riistanliha; — Slovakia: perinteisesti savustettu suolattu liha, perinteisesti savustettu pekoni, perinteisesti savustettu makkara (klobása), kun ’perinteisesti savustetulla’ tarkoitetaan savun muodostamista savustuskoppiin polttamalla puuta (halkoja, sahajauhoa, lastuja); — Suomi: perinteisesti kuumasavustetut lihat ja lihatuotteet; — Ruotsi: lihat ja lihatuotteet, jotka on savustettu hehkuvan puun tai muun kasviperäisen materiaalin yläpuolella. Kyseisten jäsenvaltioiden ja asianomaisten elintarvikealan toimijoiden on edelleen seurattava PAH-yhdisteiden esiintymistä tämän kohdan ensimmäisessä alakohdassa tarkoitetuissa perinteisesti savustetuissa lihoissa ja lihatuotteissa ja varmistettava, että hyviä savustuskäytäntöjä noudatetaan mahdollisuuksien mukaan menettämättä kyseisille tuotteille ominaisia aistinvaraisia ominaisuuksia. 7) Poiketen siitä, mitä 1 artiklassa säädetään, seuraavat jäsenvaltiot voivat sallia, että niiden markkinoille saatetaan seuraavia perinteisesti savustettuja kaloja ja kalatuotteita, jotka on savustettu niiden alueella ja tarkoitettu kulutukseen niiden alueella ja joiden PAH-yhdisteiden tasot ovat korkeammat kuin liitteessä olevassa 6.1.5 kohdassa asetetut tasot, edellyttäen että kyseiset savustetut tuotteet ovat ennen 1 päivää syyskuuta 2014 sovellettavien enimmäismäärien mukaiset eli 5,0 μg/kg bentso(a)pyreenin osalta ja 30,0 μg/kg bentso(a)pyreenin, bentso(a)antraseenin, bentso(b)fluoranteenin ja kryseenin yhteismäärän osalta. — Latvia: perinteisesti kuumasavustettu kala; — Suomi: perinteisesti kuumasavustetut pienet kalat ja pienistä kaloista valmistetut kalatuotteet; — Ruotsi: kalat ja kalatuotteet, jotka on savustettu hehkuvan puun tai muun kasviperäisen materiaalin yläpuolella. Kyseisten jäsenvaltioiden ja asianomaisten elintarvikealan toimijoiden on edelleen seurattava PAH-yhdisteiden esiintymistä tämän kohdan ensimmäisessä alakohdassa tarkoitetuissa perinteisesti savustetuissa kaloissa ja kalatuotteissa ja varmistettava, että hyviä savustuskäytäntöjä noudatetaan mahdollisuuksien mukaan menettämättä kyseisille tuotteille ominaisia aistinvaraisia ominaisuuksia.”
Jos elintarvikkeen kanssa kosketukseen joutuvasta muovisesta materiaalista tai tarvikkeesta, jonka vaatimustenmukaisuus on varmennettava, tulee lopullisessa käyttötarkoituksessaan osa elintarvikkeiden jalostukseen tarkoitettua laitetta tai laitteistoa taikka sen osaa, siirtymätestit voidaan suorittaa määrittämällä ainekohtainen siirtymä sellaiseen elintarvikkeeseen tai elintarvikesimulanttiin, joka on valmistettu tai jalostettu koko laitteella tai laitteistolla taikka sen osalla soveltuvin osin edellyttäen, että

— elintarvike tai elintarvikesimulantti prosessoidaan testauksen aikana laitteella tai sen osalla sellaisissa kaikkein epäsuotuisimmissa ennakoitavissa olevissa olosuhteissa, jotka voidaan saavuttaa käytettäessä laitetta tai sen osaa käyttöohjeiden mukaisesti, ja että

— siirtyminen varastointiin käytettävistä osista, kuten säiliöistä, kapseleista tai tyynyistä, jotka ovat osa laitetta elintarvikkeen jalostuksen aikana, määritetään niiden käytölle ominaisten olosuhteiden avulla, paitsi jos testattuun koko laitteeseen tai laitteistoon sovelletut testiolosuhteet ovat edustavia myös osien käytön osalta.

Jos siirtymätestaus tehdään edellä mainituissa olosuhteissa ja jos ainesosien siirtyminen laitteesta tai laitteistosta kokonaisuudessaan ei ylitä siirtymän raja-arvoja, laitteessa tai laitteistossa olevien muoviosien tai -materiaalien katsotaan olevan 11 artiklan 1 kohdan mukaisia.

Varastointiin tai toimitukseen käytettävät osat, kuten säiliöt, kapselit tai tyynyt, on testattava niiden käyttöä edustavissa olosuhteissa, ja testauksen on katettava elintarvikkeen ennakoitavissa olevat varastointiolosuhteet näissä osissa.

Elintarvikkeiden valmistukseen ja/tai jalostukseen tarkoitetun koko laitteen tai laitteiston taikka sen osien testaus on dokumentoitava selkeästi 16 artiklassa tarkoitetuissa todistusasiakirjoissa. Asiakirjoissa on osoitettava, että testaus on edustava ennakoitavissa olevan käytön osalta, ilmoitettava, minkä aineiden osalta siirtymätestaus on suoritettu, ja esitettävä kaikki testitulokset. Yksittäisten muoviosien valmistajan on varmistettava, ettei siirtymää tapahdu, kun on kyse aineista, joiden osalta asetuksessa täsmennetään, ettei niiden siirtymä saa olla osoitettavissa tietyllä osoitustasolla 11 artiklan 4 kohdan mukaisesti.

Vaatimustenmukaisuusasiakirjoissa, jotka toimitetaan asetuksen mukaisesti lopullisen laitteen tai laitteiston taikka sen osan valmistajalle, on lueteltava kaikki aineet, joihin sovelletaan siirtymän raja-arvoja, jotka saattavat ylittyä toimitetun osan tai materiaalin ennakoitavissa olevassa käytössä.

Jos tulos ei ole asetuksessa asetettujen vaatimusten mukainen, on määritettävä asiakirjatodisteiden tai määritystestien perusteella, onko vaatimustenvastaisuuden lähde asetuksen soveltamisalaan kuuluva muoviosa vai sellaisesta muusta materiaalista valmistettu osa, joka ei kuulu asetuksen soveltamisalaan. Sanotun kuitenkaan rajoittamatta asetuksen (EU) N:o 1935/2004 3 artiklan soveltamista, vaatimustenvastaisuus vahvistetaan ainoastaan, jos siirtymä on peräisin muoviosasta.”
(8)

Elintarvikealan tiedekomitea arvioi vuonna 1990 sitruunahapon (E 330) turvallisuutta, ja totesi, että sen ADI-arvo on ”määrittelemätön” (4). Termi ”määrittelemätön” tarkoittaa, että saatavilla olevien toksikologisten, biokemiallisten ja kliinisten tietojen perusteella aineen kokonaispäiväsaanti, joka syntyy sen luonnollisesta esiintymisestä ja sen nykyisestä käytöstä elintarvikkeissa niin suurina määrinä kuin on tarpeen halutun teknologisen vaikutuksen saamiseksi, ei aiheuta vaaraa terveydelle. Odotettaessa sitruunahapon (E 330) uudelleenarviointia komission asetuksessa (EU) N:o 257/2010 (5) säädetyn elintarvikelisäaineiden uudelleenarviointiohjelman mukaisesti komissio katsoo, että tämä turvallisuusarviointi on edelleen pätevä perusta komission päätökselle samoista syistä kuin komissio katsoi silloin – kyseisen asetuksen johdanto-osan 5 kappaleessa mainittujen kriteerien perusteella – että sitruunahapon (E 330) aiheuttama huoli oli vähäinen ja että sen uudelleenarviointia ei priorisoitu korkealle.
(3)

Kansallisen vastaväitemenettelyn aikana kyseiset toimijat, jotka olivat laillisesti pitäneet kaupan tuotetta ”Brie de Meaux” jatkuvasti vähintään viiden vuoden ajan siihen asti, kun hakemus toimitettiin, olivat esittäneet vastaväitteitä. Yksi toimija oli vastustanut seuraavaa säännöstä: ”Oljet on varastoitava suojattuna”. Kaksi toimijaa oli vastustanut seuraavaa säännöstä: ”Olkikuivikkeiden käyttö on pysyvän suojassa pidon aikana pakollista siten, että niiden vähimmäismäärä on keskimäärin 0,5 kg päivässä tuotannossa olevaa, parsinavetassa pidettyä lypsylehmää kohti ja keskimäärin 5 kg päivässä tuotannossa olevaa, pihatossa pidettyä lypsylehmää kohden.” Kaksi toimijaa oli vastustanut seuraavia säännöksiä: ”Olkikuivikkeiden käyttö on pysyvän suojassa pidon aikana pakollista siten, että niiden vähimmäismäärä on keskimäärin 0,5 kg päivässä tuotannossa olevaa, parsinavetassa pidettyä lypsylehmää kohti ja keskimäärin 5 kg päivässä tuotannossa olevaa, pihatossa pidettyä lypsylehmää kohden”, ”Väkirehun vuotuinen määrä saa olla keskimäärin 2 000 kg kokonaisrehuannoksen kuiva-aineesta tuotannossa olevaa lypsylehmää ja päivää kohden” ja ”lypsykarjan ruokintaan käytettävä heinä on vuoden kuluessa hankittava tilalta ja maantieteelliseltä alueelta seuraavasti: tilalta: maantieteelliseltä alueelta peräisin olevan ja tilalta tulevan rehun osuus on vuosittain keskimäärin vähintään 60 prosenttia karjan kokonaisrehuannoksen kuiva-aineesta; ja maantieteelliseltä alueelta: maantieteelliseltä tuotantoalueelta peräisin olevan rehun osuus on vuosittain keskimäärin vähintään 85 prosenttia lypsykarjan kokonaisrehuannoksen kuiva-aineesta.” Seitsemän toimijaa oli vastustanut seuraavia säännöksiä: ”Väkirehun vuotuinen määrä saa olla keskimäärin 2 000 kg kokonaisrehuannoksen kuiva-aineesta tuotannossa olevaa lypsylehmää kohden” ja ”lypsykarjan ruokintaan käytettävä heinä on vuoden kuluessa hankittava tilalta ja maantieteelliseltä alueelta seuraavasti: tilalta: maantieteelliseltä alueelta peräisin olevan ja tilalta tulevan rehun osuus on vuosittain keskimäärin vähintään 60 prosenttia karjan kokonaisrehuannoksen kuiva-aineesta; ja maantieteelliseltä alueelta: maantieteelliseltä tuotantoalueelta peräisin olevan rehun osuus on vuosittain keskimäärin vähintään 85 prosenttia lypsykarjan kokonaisrehuannoksen kuiva-aineesta.” Yksi toimija oli vastustanut seuraavaa säännöstä: ”Väkirehun osuus saa olla keskimäärin enintään 2 000 kg kuiva-ainetta tuotannossa olevaa lypsylehmää kohti vuodessa.” Yksi toimija oli vastustanut seuraavaa säännöstä: ”Oljet on varastoitava suojattuina” ja ”Jokaista lypsylehmää kohti on oltava vähintään 20 aarin laidunalue”. Yksi toimija oli vastustanut seuraavaa säännöstä: ”Jokaista lypsylehmää kohti on oltava vähintään 20 aarin laidunalue.”
2)

Lisätään kolmannen osan liitteeseen 10 rivit seuraavasti: ”6307 90 98 - - - - muut: - - - - - kuitukangasta: - - - - - - suojanaamarit: 6307909811 - - - - - - - standardin EN149 mukaiset suodattavat FFP2- ja FFP3-luokan hengityssuojaimet ja muut naamarit, jotka suodattavat vähintään 94 prosenttia hiukkasista, joiden koko on 0,3 mikrometriä p/st - - - - - - - muut 6307909813 - - - - - - - - standardin EN149 mukaiset suodattavat FFP1-luokan hengityssuojaimet ja muut naamarit, jotka suodattavat vähintään 80 prosenttia hiukkasista, joiden koko on 0,3 mikrometriä p/st - - - - - - - - muut: 6307909815 - - - - - - - standardin EN14683 mukaiset kirurgiset naamarit ja muut naamarit, jotka suodattavat vähintään 95 prosenttia hiukkasista, joiden koko on 3,0 mikrometriä p/st 6307909817 - - - - - - - - - muut p/st 6307909819 - - - - - - muut - - - - - - muut: 6307909891 - - - - - - käsin tehdyt - 6307909899 - - - - - - muut -”
”4. Acer japonicum Thunberg-, Acer palmatum Thunberg- ja Acer shirasawanum Koidzumi -lajeihin kuuluvat istutettaviksi tarkoitetut paljasjuuriset, lepotilassa olevat, lehdettömät, vartetut tai silmutetut yhden, kahden tai kolmen vuoden ikäiset kasvit

ex 0602 90 41 ex 0602 90 45 ex 0602 90 46 ex 0602 90 48 ex 0602 90 50

Uusi-Seelanti
(3)

Färsaarten ja Euroopan unionin välisten, vuotta 2020 koskevien kalastusneuvottelujen yhteisesti hyväksytyssä pöytäkirjassa osapuolet sopivat myöntävänsä vastavuoroisen pääsyn omille vesilleen mustakitaturskan (Micromesistius poutassou) kalastusta varten unionin ja kansainvälisillä vesillä alueilla 1, 2, 3, 4, 5, 6, 7, 8a, 8b, 8d, 8e, 12 ja 14 ja Färsaarten vesillä siten, että enimmäismäärä on 37 500 tonnia. TAC-taulukossa on erityisedellytys, jolla annetaan unionille pääsy Färsaarten vesille ja rajoitetaan mustakitaturskan määrä, jonka jäsenvaltiot voivat kalastaa omassa kiintiössään Färsaarten vesillä, tiettyyn prosenttiosuuteen unionin kokonaisosuudesta. Prosenttiosuuden olisi vastattava unionin 37 500 tonnin pääsyoikeuksien osuutta Färsaarten vesillä suhteessa unionin kokonaisosuuteen, joka on 326 484 tonnia mustakitaturskaa. Tällöin 37 500 tonnia vastaavaksi prosenttiosuudeksi 326 484 tonnista saadaan 11,4 prosenttia. Unionin kokonaisosuutta vastaava prosenttiosuus, jonka jäsenvaltiot voivat kalastaa omassa kiintiössään Färsaarten vesillä, on nykyisellään 7 prosenttia, joten sitä olisi muutettava vastaavasti.